Bácsalmás Város Önkormányzatának
                Képviselő-testülete 

K i v o n a t 

a Bácsalmás Város Önkormányzata Képviselő-testületének
2017. november 9-i rendkívüli ülésének jegyzőkönyvéből 

(Kihagyva a kihagyandókat.)

308/2017. (XI. 9.) Bácsalmás v. öh.

Jegyzőkönyv-hitelesítők
kijelölése 	Határozat

Bácsalmás Város Önkormányzatának Képviselő-testülete dr. Bakó Mária Lujza és Csémy László képviselőket jelöli ki jegyzőkönyv-hitelesítőknek.

K. m. f.

	Németh Balázs s.k. 	Patocskai Ibolya s.k.
	polgármester	jegyző


	dr. Bakó Mária Lujza s.k.	Csémy László s.k.
képviselők, jegyzőkönyv-hitelesítők


A kivonat hiteles.
Bácsalmás, 2017. november 9.



Zobokiné Bite Gyöngyi 
testületi ügyintéző



Bácsalmás Város Önkormányzatának
                Képviselő-testülete 

K i v o n a t 

a Bácsalmás Város Önkormányzata Képviselő-testületének
2017. november 9-i rendkívüli ülésének jegyzőkönyvéből 

(Kihagyva a kihagyandókat.)

309/2017. (XI. 9.) Bácsalmás v. öh.

Napirend megállapítása	Határozat

I.	Bácsalmás Város Önkormányzatának Képviselő-testülete a 2017. november 9-i rendkívüli ülésén a következő napirendi pontokat tárgyalja meg:

1. „Anya- és Gyermekvédelmi Központ külső felújítása” támogatott projekt megvalósításához építőipari kivitelező kiválasztására irányuló közbeszerzési ajánlattételi felhívás elfogadása, közbeszerzési eljárásba bevonandó szervezetek kijelölése (1. sz. előterjesztés)
Zárt ülésen:
1. Marksz László István eladó és Vida Sándor vevő adásvételi szerződése ügyében benyújtott kifogás elbírálása (Z/1. sz. előterjesztés)

II.	Jelen határozat normatív határozat.

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző, általa az osztályvezetők

K. m. f.

	Németh Balázs s.k. 	Patocskai Ibolya s.k.
	polgármester	jegyző


	dr. Bakó Mária Lujza s.k.	Csémy László s.k.
képviselők, jegyzőkönyv-hitelesítők


A kivonat hiteles.
Bácsalmás, 2017. november 9.



Zobokiné Bite Gyöngyi 
testületi ügyintéző


Bácsalmás Város Önkormányzatának
                Képviselő-testülete 
K i v o n a t 

a Bácsalmás Város Önkormányzata Képviselő-testületének
2017. november 9-i rendkívüli ülésének jegyzőkönyvéből 

(Kihagyva a kihagyandókat.)

310/2017. (XI. 9.) Bácsalmás v. öh.

„Anya- és Gyermekvédelmi Központ külső
felújítása” támogatott projekt 
megvalósításához építőipari kivitelező 
kiválasztására irányuló közbeszerzési 
ajánlattételi felhívás elfogadása, 
közbeszerzési eljárásba bevonandó 
szervezetek kijelölése 	Határozat

I.	Bácsalmás Város Önkormányzatának Képviselő-testülete (a továbbiakban: Képviselő-testület) úgy dönt, hogy a VP-6.7.4.1.1-16 kódszámú pályázati felhíváson támogatásban részesített „Anya- és Gyermekvédelmi Központ felújítása Bácsalmáson” elnevezésű projekt építőipari kivitelezőjének kiválasztására irányuló, az előterjesztés mellékletét képező, közbeszerzési tanácsadó által összeállított ajánlattételi felhívást elfogadja. 

II.	A Képviselő-testület felhatalmazza Németh Balázs polgármestert a közbeszerzési eljárás megindítására vonatkozó intézkedések végrehajtására, végrehajtatására.

III.	A Képviselő-testület úgy dönt, hogy a VP-6.7.4.1.1-16 kódszámú pályázati felhíváson támogatásban részesített „Anya- és Gyermekvédelmi Központ felújítása Bácsalmáson” elnevezésű projekt építőipari kivitelezőjének kiválasztására irányuló közbeszerzési eljárásba az alábbi építőipari vállalkozásokat, vállalkozókat vonja be ajánlattevőként:

1. Kova Bau Köve Kft. (6430 Bácsalmás, Juhász Gy. u. 7. – Kovács Gábor)
2. Vizoler Kft. (6430 Bácsalmás, Huszár u. 8. – Rákos Zoltán)
3. B-Renova Kft. (6430 Bácsalmás, Huszár u. 67. – Milánkovics Zoltán)
4. Faddi és Társa Kft. (6500 Baja, Család u. 12. – Faddi Gábor)
5. Tas-Ép. Kft. (6430 Bácsalmás, Toldi u. 18. – Kulesevics János)

Határidő: azonnal
Felelős: Németh Balázs polgármester

Operatív felelős: Száhl Imre pályázati koordinátor

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző
		3. Horváth István Attila PBÜ osztályvezető
		4. Száhl Imre pályázati koordinátor
		5. Kerényi Tamás beruházási ügyintéző

K. m. f.

	Németh Balázs s.k. 	Patocskai Ibolya s.k.
	polgármester	jegyző

	dr. Bakó Mária Lujza s.k.	Csémy László s.k.
képviselők, jegyzőkönyv-hitelesítők


A kivonat hiteles.
Bácsalmás, 2017. november 9.      Zobokiné Bite Gyöngyi testületi ügyintéző 

Bácsalmás Város Önkormányzatának
                Képviselő-testülete 

K i v o n a t 

a Bácsalmás Város Önkormányzata Képviselő-testületének
2017. november 9-i rendkívüli zárt ülésének jegyzőkönyvéből 

(Kihagyva a kihagyandókat.)

311/2017. (XI. 9.) Bácsalmás v. öh.

Marksz László István eladó és Vida Sándor 
[bookmark: _GoBack]vevő adásvételi szerződése ügyében 
benyújtott kifogás elbírálása 	Határozat

1.	Bácsalmás Város Önkormányzatának Képviselő-testülete (a továbbiakban Képviselő-testület) Marksz László István …………………... sz. alatti lakos, mint eladó és Vida Sándor ………………………... sz. alatti lakos, mint vevő a Bácsalmás külterület 0258/32 hrsz. alatt felvett, 5984 m2 területű, 18,05 AK értékű, szántó művelési ágú földingatlan ½ tulajdoni hányadának tekintetében 2017. július 1-jén kötött adásvételi szerződés hatósági jóváhagyása ügyében a Magyar Agrár-, Élelmiszergazdasági és Vidékfejlesztési Kamara Bács-Kiskun Megyei Elnöksége (a helyi földbizottság feladatkörében eljárva) által 2017. október 16-án kiadott BACS01-07375-7/2017. számú állásfoglalást megváltoztatja, a vevő részéről a nyitva álló határidőn belül benyújtott kifogást elfogadja az alábbiak szerint:

A Képviselő-testület a tárgyban szereplő adás-vételi szerződés megkötését Vida Sándor ……………………………... sz. alatti lakos vevővel támogatja. 

Marksz László István ………………………….. sz. alatti lakos, mint eladó és Vida Sándor ………………………… sz. alatti lakos, mint vevő 2017. július 1-jén adásvételi szerződést kötöttek a Bácsalmás külterület 0258/32 hrsz. alatt felvett, 5984 m2 területű, 18,05 AK értékű, szántó művelési ágú földingatlan ½ tulajdoni hányadának tekintetében 720.000,- Ft összegű vételárért.

A természetes személyazonosító adatokat nem tartalmazó adásvételi szerződés 2017. július 5. napjától 2017. szeptember 4. napjáig a Bácsalmási Közös Önkormányzati Hivatal hirdetőtábláján kifüggesztésre került.
A jegyző az adásvételi szerződésekről iratjegyzéket készített, amelyeket hatósági jóváhagyás céljából továbbított a Bács-Kiskun Megyei Kormányhivatal Földhivatali Főosztályához (a továbbiakban Földhivatali Főosztály). 
A Földhivatali Főosztály 575.927/2/2017. számú végzésével megkereste a NAK Bács-Kiskun Megyei Szervezetét a jogügyelettel kapcsolatos állásfoglalás kiadása céljából. 

A Magyar Agrár-, Élelmiszergazdasági és Vidékfejlesztési Kamara Bács-Kiskun Megyei Elnöksége (a helyi földbizottság feladatkörében eljárva) a mező- és erdőgazdasági földek forgalmáról szóló 2013. évi CXXII. törvénnyel (a továbbiakban: Földforgalmi törvény) összefüggő egyes rendelkezésekről és átmeneti szabályokról szóló 2013. évi CCXII törvény (a továbbiakban Fétv.) 103. §-ában foglalt rendelkezések alapján 2017. október 16-án BACS01-07375-7/2017. számon állásfoglalást adott ki. 

Állásfoglalásában az érintett adás-vételi szerződés jóváhagyását nem támogatja Vida Sándor vevővel, amelynek indoka:
„A helyi földbizottságként eljáró szerv a Földforgalmi törvény 24. § (2) bekezdés szerinti értékelése során arra a következtetésre jutott, hogy az értékelt személy indokolható gazdasági szükséglet nélkül, felhalmozási célból szerezné meg a föld tulajdonjogát. A TAB által közölt információk szerint, tulajdonszerzése nem gazdasági célt szolgál, az elmúlt egy hónapban a Nemzeti Agrárgazdasági Kamarához Bács-Kiskun Megyei Elnökségéhez több mint 10 adásvételi szerződés érkezett az elmúlt félév alatt. A TAB által közölt információk szerint nyomást gyakorol a helyben lakókra, hogy földterületeiket értékesítsék vételi szándékkal keresi meg a tulajdonostársakat. Vida Sándor sorozatosan apró területeket vásárol, többek között Bácsalmáson, Bácsbokodon, Sükösdön, ahol spekulatív földszerzéseinek visszaszorítására törekszik az Elnökség, így következetesen tulajdonszerzését továbbra sem támogatja.”

Az Fétv. 103/A. § (1) bekezdése szerint: „A helyi földbizottság az állásfoglalását a települési önkormányzat jegyzője annak kézhezvételét követő 3 napon belül a települési önkormányzat polgármesteri hivatala, illetve közös önkormányzati hivatal esetében a közös önkormányzati hivatal hirdetőtábláján 5 napra kifüggeszti. Az állásfoglalás ellen – 5 napon belül – az eladó, a vevő, illetve a határidőben elfogadó nyilatkozatot tevő elővásárlásra jogosult kifogást terjeszthet elő a települési önkormányzat képviselő-testületénél. A kifogást a jegyzőhöz kell benyújtani. A kifogás benyújtásáról és annak időpontjáról a jegyző haladéktalanul értesíti a mezőgazdasági igazgatási szervet.”

A kamara területi szervének állásfoglalása 2017. október 25. napjától 2017. október 30. napjáig kifüggesztésre került, és ellene Vida Sándor vevő a 17/2015. (VI. 5.) AB határozatban számára biztosított kézhezvételtől számított 5 napos határidőn belül kifogását benyújtotta. Az Fétv. 103/A. § (2) bekezdése szerint: „A képviselő-testület megváltoztatja a kifogással érintett állásfoglalást, ha annak kiadására a Földforgalmi törvény 23–25. §-ának megsértésével került sor, egyébként a kifogást elutasítja.” 

Az Alkotmánybíróság 17/2015. (VI. 5.) AB határozatának 2. pontja szerint az állásfoglalásoknak az alábbiaknak is meg kell felelniük: „Az Alkotmánybíróság a földbizottságok eljárásával kapcsolatos alkotmányos követelményként megállapítja, hogy az Alaptörvény XXVIII. cikke szerint biztosított jogorvoslathoz való alapjog érvényesülése csak akkor biztosított, ha a földbizottságok állásfoglalása a törvényben megkövetelt értékelést olyan részletességgel tartalmazza, hogy annak okszerűsége érdemben is elbírálható a hatósági eljárásban; a hatósági döntés ténybeli megalapozottsága és jogszerűsége pedig nemcsak formai szempontból, hanem érdemben is felülbírálható a bírósági felülvizsgálat során.”

Az AB határozat (75) pontja a földbizottságnak a törvény szerinti értékelést [24. § (2) bekezdés] olyan részletességgel kell elvégeznie, hogy az a Hatóság határozatainak alapjául szolgálhasson, alkalmas legyen a tényállás tisztázása körében a tények valóságáról és az állásfoglalás okszerűségéről való meggyőződés kialakítására. A Hatóságra is irányadó a 25. § (1) bekezdésében foglalt előírás az adásvételi szerződés értékeléséről. Az a körülmény, hogy a földbizottság állásfoglalása köti a Hatóságot, nem mentesíti utóbbit a tényállás tisztázásának kötelezettsége alól. A földbizottság állásfoglalása ténybeli alapjának, okszerűségének, az értékelés törvényességének ezért érdemben elbírálhatónak kell lennie a hatósági eljárás során.

A tényállás tisztázása során megállapításra került, hogy Vida Sándor a törvényben megfogalmazott kritériumoknak megfelel, elővásárlási jogát helyben lakó földművesként, családi gazdálkodóként gyakorolja. Lakcímkártyája bizonyítja és alátámasztja, hogy életvitelszerűen Bácsalmáson tartózkodik.

A Képviselő-testület álláspontja szerint a kamara állásfoglalását a Földforgalmi törvény 24. § (2) bekezdésének megsértésével adta ki, tekintettel arra, hogy a jogügylet a Földforgalmi törvény 24. § (2) bekezdésének megfelelő állásfoglalása részletesebb, alátámasztott indokolást, illetve bizonyítást nem tartalmaz arra vonatkozóan, hogy Vida Sándor tulajdonszerzése nem gazdasági célt szolgál, valamint, hogy nyomást gyakorol a helyben lakókra. Ebből következik, hogy a törvény által megkövetelt értékelést nem olyan részletességgel adta elő, amely alkalmas az állásfoglalás okszerűségéről való meggyőződés kialakítására, így a kifogással érintett állásfoglalás a Földforgalmi törvény 24. § (2) bekezdésében, valamint az Alkotmánybíróság 17/2015. (VI. 5.) AB határozatának (75) pontjában foglaltaknak maradéktalanul nem felel meg, ezért azt a Képviselő-testület a rendelkező részben foglaltak szerint megváltoztatta.

A Képviselő-testület jelen határozata ellen a kézhezvételtől számított 30 napon belül a Bácsalmási Közös Önkormányzati Hivatal Jegyzőjénél beadandó, de a Kecskeméti Közigazgatási és Munkaügyi Bírósághoz (6001 Kecskemét, Pf.: 73.) címzett keresetlevél nyújtható be. A bírósági felülvizsgálat lehetőségét a 17/2015. (VI. 5.) AB határozat 2. B) pontja biztosítja, figyelembe véve a polgári perrendtartásról szóló 1952. évi III. törvény 330. § (2) bekezdését.

A jegyző a keresetlevelet az ügy irataival együtt öt napon belül felterjeszti a másodfokú közigazgatási határozatot hozó szervhez, amely azokat - a keresetlevélben foglaltakra vonatkozó nyilatkozatával együtt - tizenöt napon belül továbbítja a bírósághoz. Ha a keresetlevél a végrehajtás felfüggesztésére irányuló kérelmet is tartalmaz, a keresetlevelet és az ügy iratait az első fokon eljáró közigazgatási szerv három napon belül terjeszti fel a másodfokon eljáró közigazgatási szervnek, amely azt nyolc napon belül továbbítja a bírósághoz.

A határozat az Fétv. 103/A. §-ában foglaltakon alapul.

A Képviselő-testület hatáskörét a Földforgalmi törvény 68. § (5) bekezdése, az Fétv. 103/A. § (1) és (2) bekezdései, illetékességét a közigazgatási hatósági eljárás és szolgáltatás általános szabályairól szóló 2004. évi CXL. törvény 21.§ (1) bekezdés b) pontja, valamint az elővásárlási és előhaszonbérleti jog gyakorlása érdekében az adás-vételi és a haszonbérleti szerződés hirdetményi úton történő közlésére vonatkozó eljárási szabályokról szóló 474/2017. (XII.12.) Korm. rendelet határozza meg. 

Bírósági felülvizsgálat esetén a tárgyalás tartása iránt a közigazgatási hatósági eljárás és szolgáltatás általános szabályairól szóló 2004. évi CXL. törvény 72. § (1) bekezdés da) pontja alapján kérelem nyújtható be.

2.	A Képviselő-testület felkéri Patocskai Ibolya jegyzőt, hogy a határozat közlésével kapcsolatos teendőket tegye meg.

Határidő: azonnal 
Felelős: Patocskai Ibolya jegyző 

Operatív felelős: Szakola Zoltán hatósági ügyintéző

A határozatról értesül 
- kivonattal:	1. Németh Balázs polgármester 
2. Patocskai Ibolya jegyző
3. Horváth István Attila PBÜ osztályvezető
4. Szakola Zoltán hatósági ügyintéző
- levélben:	1. Marksz László István ………………………….
2. Vida Sándor (……………………………….)
3. Bács-Kiskun Megyei Kormányhivatal Földhivatala (6000 Kecskemét, 
Fecske u. 25. – határozat, kifogás, kamarai állásfoglalás)
4. Nemzeti Agrárgazdasági Kamara Bács-Kiskun Megyei Szervezete 
(6000 Kecskemét, Tatár sor 6. sz.)

K. m. f.

	Németh Balázs s.k. 	Patocskai Ibolya s.k.
	polgármester	jegyző

	dr. Bakó Mária Lujza s.k.	Csémy László s.k.
képviselők, jegyzőkönyv-hitelesítők


A kivonat hiteles.
Bácsalmás, 2017. november 9.

Zobokiné Bite Gyöngyi 
testületi ügyintéző 
